Katherine Moennig

Katherine Sian Moennig (s. 29. joulukuuta 1977 Philadelphia, Pennsylvania) on yhdysvaltalainen näyttelijä, joka tunnetaan parhaiten Shane McCutcheonin roolista televisiosarjassa L-koodi ja Lena Burnhamin osasta sarjassa Ray Donovan. ==Ura== Katherine Moennig muutti New Yorkiin 18-vuotiaana opiskellakseen näyttelemistä. Vuonna 2000 hän sai roolin Dawson’s Creekin spin-off-sarjasta Young Americans. Sarja kuitenkin lopetettiin yhden kauden jälkeen. Vuosina 2004–2009 Moennig näytteli Shane McCutcheonia lesbonaisista kertovassa sarjassa L-koodi. Hän palasi rooliin L-koodin spin off -sarjassa The L Word: Generation Q vuonna 2019. Moennig näytteli Lena Burnhamin osaa rikossarjassa Ray Donovan vuosina 2013–2019 ja palasi rooliin televisioelokuvassa Ray Donovan: The Movie vuonna 2022. Moennig on esiintynyt muun muassa elokuvissa Laivauutisia, Love the Hard Way ja Invitation to a Suicide. Terry Zwigoffin elokuvassa Art School Confidential hän esitti lesboa taiteilijaa.Katherine Moennig - Bio Internet Movie Database. Moennig on esiintynyt myös teatterilavalla, muun muassa näytelmissä As You like It ja Comedy of Art Williamstownin teatterifestivaalilla.Showtime - L Word - Actor Bios Vuonna 2006 hän esitti Irakissa ollutta sotilasta Off Broadway -näytelmässä Guardians.Finn, Robin: A Show Needs a Tomboy? She Can Look the Part The New York Times. 11.4.2006. ==Yksityiselämä== Katherine Moennigin äiti Mary Zahn oli tanssija Broadwayllä ja isä William Moennig valmisti viuluja. Hänen isoisänsä on kotoisin Markneukirchenistä, pienestä saksalaisesta kylästä. Näyttelijä Blythe Danner on Moennigin täti ja tämän tytär Gwyneth Paltrow hänen serkkunsa.Androgynous Actress Kate Moennig Is ‘Alt.Gwyn,’ Paltrow’s Cousin Observer 10.9.2000Katherine Moennig on ‘The L Word,’ ‘Three Rivers’ and cousin Gwyneth Paltrow LA Times 11.10.2009 Moennig on esittänyt elokuvissa ja televisiossa useita seksuaalivähemmistöihin kuuluvia roolihahmoja. Hän kieltäytyi pitkään kommentoimasta suhteitaan ja omaa seksuaalista suuntautumistaan, mutta on nykyisin avoimesti lesbo. Hän on kertonut, että hän seurusteli aiemmin miesten kanssa ja tajusi suuntautumisensa esiinnyttyään L-koodi-sarjassa. Moennig on naimisissa muusikko Ana Rezenden kanssa.Kate Moennig on Married Life and Coming Into Her Identity on The L Word The Advocate 6.9.2018Katherine Moennig Plays a Heartbreaker on ‘The L Word,’ but She's Happily Married in Real Life Distractify 16.12.2022 ==Filmografia== ===Elokuvat=== * The Ice People (2000) – Wanja Kasczinksy * Slo-Mo (2001) – Raven * Love the Hard Way (2001) – Debbie * Laivauutisia (2001) – Grace Moosup * Invitation to a Suicide (2004) – Eva * Art School Confidential (2006) – Candace * Everybody’s Fine (2009) – Jilly * The Lincoln Lawyer – Oikeuden palvelija (2011) – Gloria * Gone (2012) - Erica Lonsdale * Default (2014) - Juliana * My Dead Boyfriend (2016) - Zoe * Lane 1974 (2017) - Hallelujah ===Televisiosarjat=== * Young Americans (2000) – Jacqueline ”Jake” Pratt (pääosa, 8 jaksoa) * Kova laki (2001) – Melissa Cobin (1 jakso) * Kova laki: Erikoisyksikkö (2001) – Cheryl Avery (1 jakso) * L-koodi (2004–2009) – Shane McCutcheon (pääosa) * C.S.I. Miami (2008) – Mary Landis (1 jakso) * Pelastava siirto (2009) – Tri Miranda Foster (pääosa) * Dexter (2010) - Michael Angelo (1 jakso) * Ray Donovan (2013-2019) - Lena Burnham (pääosa) * Grown-ish (2019) - Professori Paige Hewson (8 jaksoa) *The L Word: Generation Q (2019–2023) – Shane McCutcheon (pääosa) * Ray Donovan: The Movie (2022) - Lena Burnham (tv-elokuva, pääosa) IMDb - Katherine Moennig ==Lähteet== == Aiheesta muualla == * *Katherine Moennig TV.com-sivustolla Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt